Pekin Ibrahim

Mohd Iznan "Pekin" Ibrahim (lahir 25 Oktober 1981) merupakan seorang pelakon, pengarah, penulis skrip dan penerbit filem lelaki Malaysia. Beliau mula berkecimpung dalam bidang lakonan menerusi filem sulung lakonannya Di Ambang Misteri (2004), diikuti oleh beberapa filem berikut termasuk Cinta Terakhir (2009), Skrip 7707 (2009), Al-Hijab (2011), Bunohan (2012), Paku Pontianak (2013), Cerita Kita (2013), Coverina (2015), Kampung Drift (2016), Volkswagen Kuning (2016), Suatu Ketika (2019) dan Adiwiraku 2: The Gemencheh Boys (2023). Kredit filem beliau yang lain termasuk komedi seram Hantu Kak Limah Balik Rumah (2010), komedi muzikal Rock Oo! (2013), Lagenda Budak Hostel (2013), Tokan (2013), drama cereka sains Apokalips X (2014), Ophilia (2014), thriler seram Villa Nabila (2015), Juvana 2 (2015), Jejak Warriors (2015),Pekin menangis kerana Jejak Warriors Sinar Harian (4 September 2015). Diperoleh pada 4 September 2015. drama aksi komedi Mat Moto (2016) dan seram ghaib Munafik (2016).

Beliau mencapai banyak kejayaan pada 2016 apabila beliau telah memenangi Festival Filem Malaysia ke-28 melalui filemnya, Mat Moto: Kami Bukan Mat Rempit bagi Pelakon Lelaki Terbaik, menewaskan calon lain seperti Shaheizy Sam, Zizan Razak dan Aaron Aziz. Beliau juga berbakat dalam tarian dan muzik kerana pernah menganggotai kumpulan B-Boys dan Sevenwords. Selain itu, Pekin juga bergiat aktif di teater dan telah menjayakan pementasan teater termasuk Tattoo Gestapo (2012) dan Dendam Laksamana (2017).

Kehidupan awal
Beliau dilahirkan sebagai Mohd Iznan bin Ibrahim pada 25 Oktober 1981 di Kota Bharu, Kelantan dan merupakan anak bongsu daripada 6 beradik, ibu bapanya ialah Che Jah Che Mat dan Allahyarham Ibrahim Awang, bapanya meninggal dunia akibat serangan jantung pada 1991 ketika Pekin berusia 10 tahun. Kehilangan arwah bapa memberikan tamparan hebat kepada Pekin kerana beliau menjadi anak kesayangan bapanya. Semasa zaman kanak-kanaknya, Pekin gemar berangan dan suka berimaginasi, beliau meminati siri animasi adiwira Jepun seperti Satria Perkasa Hitam dan Ultraman, kecenderungan Pekin menonton siri televisyen ini membuatkan beliau boleh 'menukar' dirinya kepada watak animasi yang diminati dalam sekelip mata. Beliau bersekolah di Maktab Pengajian Islam Kota Bharu.

Beliau memulakan kerjaya awalnya sebagai seorang pekerja di restoran makanan segera A&W, Subang Jaya selepas meninggalkan kampung halamannya pada tahun 1998 untuk memulakan kehidupan baru di Kuala Lumpur. Beliau berpindah ke KL bersama rakan karibnya apabila beliau berusia 16 tahun untuk mencapai impian untuk menjadi seorang pelakon. Walaupun bekerja di restoran, beliau menghadiri beberapa uji bakat untuk menjayakan peranan dalam drama dan filem. Pada tahun-tahun terawal kerjayanya, beliau bekerja keras untuk menguasai bahasa Inggeris dan menggunakan loghat Kelantan tebal. Beliau seterusnya melanjutkan pelajarannya di peringkat Ijazah Sarjana Pengurusan Industri Kreatif di Universiti Utara Malaysia (UUM).

Kerjaya

2002–2009: Permulaan kerjaya
Semasa tahun terawal penglibatannya dalam bidang lakonan, Pekin memulakan kerjayanya dalam industri filem hanya sebagai pelakon pembantu. Beliau menjayakan peranan dalam filem pertamanya Di Ambang Misteri diarahkan oleh Silver Chung pada tahun 2004. Beliau kemudian berlakon dalam filem Cinta Terakhir arahan Along Kamaludin juga sebagai watak pembantu; Pekin kemudiannya membintangi telefilem Ombak Laut China Selatan arahan Rashid Sibir yang dibintangi oleh Eman Manan. Pada tahun 2009, beliau menerima tawaran untuk menjayakan watak penting sebagai pelakon seram dalam filem seram Skrip 7707 arahan Prof Madya A. Razak Mohaideen.

2010–2014: Kejayaan awal

Kerjaya Pekin mula meningkat selepas beliau ditawarkan untuk memegang peranan sebagai Musalman dalam filem seram komedi pecah panggung Hantu Kak Limah Balik Rumah (2010) arahan Mamat Khalid. Pada tahun 2012, beliau menjayakan peranan utama sebagai Bakar dalam Bunohan arahan Dain Said. Dalam filem ini, Pekin terpaksa bercakap dalam loghat Kelantan kerana ia bukanlah masalah besar baginya kerana beliau berasal dari Negeri Cik Siti Wan Kembang. Pada Jun tahun sama, beliau melancarkan buku biografi pertama yang mula ditulis pada 2009, Memoir Bukan Memoir terbitan Merpati Jingga yang berkisarkan tentang pengalamannya sebagai artis. Bagaimanapun, tidak lama selepas buku ini dikeluarkan, buku tersebut dirampas oleh Jabatan Agama Islam Selangor (Jais) dalam satu serbuan pada 12 Jun kerana dikatakan menyebarkan kandungan yang merosakkan akidah umat Islam. Pekin yang pada mulanya terkejut dengan rampasan bukunya berkata, salah faham yang timbul itu bagaimanapun sudah diselesaikan dan kandungan bukunya tidak mempunyai sebarang masalah kerana ia mendapat kelulusan daripada Kementerian Dalam Negeri sebelum diterbitkan.

Pekin kemudiannya terlibat dalam pementasan teater Tattoo Gestapo yang merupakan bentuk teater yang diimpikan selama ini. Pekin memegang watak sebagai Mustafa, yang mengalami konflik bersama rakan sekerja dan akhirnya konflik itu berakhir dengan hukuman mati. Pementasan kedua yang dilakonkan di bawah produksi Rumah Anak Teater selepas Ju&Meo yang berdasarkan adaptasi naskah karya William Shakespeare, Romeo dan Juliet dipentaskan pada 2011, yang diarahkan dan dilakonkan bersama Mislina Mustaffa. Di dalam Tattoo Gestapo, Pekin digandingkan dengan Benjy yang membuat kemunculan semula selepas ditahan selama dua tahun kerana terlibat dalam kes dadah.

Pada tahun 2013, beliau telah ditawarkan sekali lagi oleh Mamat untuk membawakan peranan sebagai pelakon utama dalam filem komedi muzikal, Rock Oo!: Rimba Bara Kembali yang merupakan kesinambungan filem pertama, Pekin membawakan kembali watak Slash @ Wan Sulaiman. Beliau mengikat kontrak tiga filem bersama Metrowealth Pictures dan seterusnya muncul dengan filem pertama lakonnannya bersama syarikat itu, Cerita Kita arahan Pierre Andre lakonan bersama Yana Samsudin dan Fezrul Khan, filem keduanya bersama Metrowealth ialah Paku Pontianak arahan Ismail "Bob" Hasim, lakonan bersama Uqasha Senrose yang melakonkan watak utama sebagai Melati, diikuti oleh filem terakhirnya bersama Metrowealth, Lagenda Budak Hostel. Nama beliau terus meningkat dalam industri perfileman Malaysia apabila beliau melakonkan peranan dalam sebuah filem fiksyen sains Apokalips X yang juga arahan Mamat. Beliau kemudian membawakan peranan yang besar dalam filem Ophilia (2014) yang diarahkan oleh Raja Mukhriz Raja Ahmad Kamaluddin sebagai salah satu daripada ahli-ahli dalam kumpulan skinhead.

2015–kini: Kerjaya pengarahan dan kejayaan arus perdana
Pada 15 Januari 2015, beliau melakonkan peranan utama sebagai Asyraf, seorang kontraktor binaan dalam filem dokumentari seram arahan Syafiq Yusof, Villa Nabila yang diinspirasikan oleh kisah benar tragedi banglo Villa Nabila di Johor pada November 2013. Mencari kelainan daripada biasa, Pekin menggalas watak yang tidak pernah dilakonkannya sebelum ini iaitu menjadi perempuan, menerusi filem Coverina arahan Khalid Nadzri (adik kepada Ahmad Idham). Pekin membawa watak Kamelia, seorang gadis yang bersopan santun, tetapi sebenarnya gadis itu adalah lelaki yang bernama Kamal Ali. 

Pekin seterusnya ditawarkan oleh Syamsul Yusof untuk menjayakan peranan dalam Munafik sebagai Fazli. Filem ini ditayangkan pada 26 Februari 2016 dan merupakan satu kejayaan komersial, berjaya mencatat kutipan pecah panggung sebanyak RM 17.04 juta dalam masa 2 bulan. Pekin telah mengambil langkah besar dalam portfolio kerjayanya apabila beliau mula menduduki kerusi pengarah menerusi arahan sulungnya Mat Moto yang memulakan tayangan perdana pada 14 Januari 2016. Pada 22 September, beliau muncul dalam filem Volkswagen Kuning yang berdasarkan dari kisah benar. 2016 merupakan tahun cemerlang untuk Pekin apabila filemnya berjaya membawa pulang tiga anugerah di Festival Filem Malaysia ke-28 termasuk Cerita Asal Terbaik, Pelakon Baru Terbaik untuk Falisha Crossley, dan Pelakon Lelaki Terbaik melalui Pekin sendiri. Selepas kemenangannya di Festival Filem Malaysia 2016, beliau berkata:

Pekin kembali membawakan semula watak Slash Haji Tapah dalam kesinambungan ketiga dan terakhir filem Rock, Rock Bro! yang ditayangkan pada 27 Oktober. Pada November 2016, Pekin bersama pelakon Idris Khan menubuhkan syarikat penerbitan Centro Pictures yang diasaskan dengan sokongan beberapa rakan kongsi lain, syarikat itu menerbitkan filem sulung bertajuk KL Wangan. Pekin dan Idris dilaporkan bakal menerbitkan filem kedua berjudul Anarki, pada pertengahan 2017. Malah, Pekin juga memberitahu beliau akan menghasilkan kesinambungan filem Mat Moto.

Pada Januari 2017, Pekin mengumumkan akan menerbitkan filem dokumentari petamanya yang bertajuk Madness of Borneo bagi mempromosikan keindahan negeri Sabah yang digelar "Negeri Di Bawah Bayu", yang mana beliau bekerjasama dengan Raja Mukhriz selaku pengarah. Penggambaran filem ini dijalankan pada April, di mana krew KL Media House Production memulakan penggambaran. Filem kedua arahannya, KL Wangan ditayangkan pada 21 Disember 2017 dengan skrip ditulis oleh beliau sendiri dengan barisan pelakon termasuk beliau sendiri, Faizal Hussein, Emily Lim dan Kazuto Soon. Bagi mempromosikan filem ini, beliau mengetuai sesi jelajah promosi bersama barisan pelakon di 20 lokasi menarik di seluruh negara. Pekin memegang watak sebagai Jimmy, seorang peluncur lagenda dan salah seorang ahli peluncur Trio Malaya dalam filem Surf This Love: Gelora Juara arahan Wan Haafiz yang ditayangkan pada 22 Februari 2018. Beliau kembali menjayakan watak Musalman dalam filem seram komedi arahan Mamat Khalid, Hantu Kak Limah yang ditayangkan pada 9 Ogos 2018.Mungkin Hantu Kak Limah terakhir  Kosmo! (8 Julai 2018). Dicapai pada 8 Ogos 2018. Selain itu, beliau juga bakal muncul dalam filem Manap Karaoke juga arahan Mamat yang akan diumumkan tarikh tayangan rasmi.

Pekin bekerjasama dengan Raja Ahmad Alauddin (Allahyarham) menerusi drama rantaian Tuan Puteri Saadong; memegang watak sebagai Sultan Abdullah. Untuk drama ini, beliau mendalami ilmu seni mempertahankan diri terutamanya silat yang sinonim dengan era kehidupan berlatar belakangkan tahun 1660-an.

Pekin bersama-sama dengan Aeril Zafrel, Johan As'ari, Riz Amin, Cristina Suzanne, Siti Saleha dan Dee Dee Nash telah menjayakan filem 7ujuh yang ditayangkan pada 8 November 2018. Beliau memegang watak sebagai Mus.Dennis Chua (2 November 2018). #Showbiz: Seven deadly sinners New Straits Times. Dicapai pada 11 November 2018. Beliau memegang watak sebagai Ali dalam filem pendek Tujuh Hari Di Bawah Matahari (2022) arahan Razaisyam Rashid, lakonan Nadhir Nasar.

Beliau menggalas watak Cikgu Azman dalam filem Gemencheh Boys (asalnya bertajuk Adiwiraku 2) yang dijadualkan untuk tayangan pada Oktober 2023. Untuk menjayakan watak lakonannya, beliau sanggup berulang-alik dari ibu negara ke Gemencheh, Negeri Sembilan selama dua bulan. Menurut Pekin, "Memang susah untuk menukar cara pertuturan, apatah lagi lidah saya sudah sebati dengan loghat Kelantan. Saya perlu membuat persediaan yang cukup untuk menghidupkan karakter Cikgu Azman".

Kehidupan peribadi
Pada tahun 2013, Pekin dilaporkan bercinta dengan pelakon, Uqasha Senrose yang terkenal menerusi drama Tundukkan Playboy Itu. Mereka berdua merancang untuk berkahwin pada 2014, namun dibatalkan.Pekin, Uqasha tak jadi kahwin? Sinar Harian. 16 Februari 2014. Uqasha memaklumkan yang hubungan mereka telah berakhir pada 3 Februari 2014 atas permintaan Pekin sendiri. Pekin mengakui hubungannya dengan Uqasha sudah tamat dan beliau mempunyai bukti bekas tunangnya itu menjalin hubungan sulit dengan Sharnaaz Ahmad.Roni Hidayat Riduwan (24 Oktober 2013) Saya ada bukti Uqasha curang - Pekin Kosmo!. Diperoleh pada 12 Februari 2017. Malah Pekin juga sudah berpesan kepada Sharnaaz agar menjaga Uqasha dengan baik sekiranya memang benar mereka berdua bercinta.Pekin Ibrahim Masih Sayangkan Uqasha Senrose Mohd Al Qayum Azizi. mStar Online. 26 Mei 2014.

Pada Oktober 2015, Pekin menafikan khabar angin mengatakan bahawa beliau telah meninggal dunia seperti yang tersebar di laman mikro Twitter. Beliau yang terkejut dengan berita palsu tersebut memberitahu tweet mengenai berita kematiannya tersebar luas sehinggakan ada yang memuat naik gambar untuk mengucapkan takziah.

Pada Jun 2016, beliau dilaporkan bercinta dengan seorang model antarabangsa yang menetap di London. Menurutnya, wanita itu sudah pun memeluk agama Islam baru-baru ini dengan menggunakan nama Iman. Bagaimanapun, mereka masih belum bersedia untuk mendedahkan hubungan istimewa berkenaan berikutan wanita itu terikat dengan beberapa kontrak kerja.

Pada 24 Julai 2017, beliau mengalami kerugian lebih RM 100,000 selepas motosikal berkuasa tinggi BMW S1000 yang dipercayai telah dicuri. Motosikal miliknya disedari hilang di kawasan rumah rakannya di Seksyen 30, Shah Alam.

Abang kandung beliau, yang hanya dikenali sebagai Abang Din meninggal dunia sewaktu mengerjakan ibadah umrah di Tanah Suci Mekah, Arab Saudi pada 14 September 2018.

Beliau berkahwin dengan pelakon Mona Allen pada 7 Disember 2018.Najiy Jefri (7 Disember 2018). Tahniah Pekin dan Mona... Harian Metro. Dicapai pada 9 Disember 2018. Pasangan ini dikurniakan bayi lelaki yang dilahirkan pada 31 Ogos 2022, bersempena Hari Kemerdekaan Malaysia ke-65. Pekin dan Mona menamakan anak sulung mereka sebagai Petra Pekin.

Filemografi

Filem
 Tahun Tajuk Watak Catatan2004 Di Ambang Misteri Vic  Filem pertama Bicara Hati Shahrul 2009 Cinta Terakhir Cat Farish  Skrip 7707 Young Burn 2010 Hantu Kak Limah Balik Rumah Musalman 2011 ...Dalam Botol Pemandu Teksi Al-Hijab Pelakon filem seram Pelakon undangan 2012 Bunohan Bakar2013 Pada Suatu Cinta Dahulu Jai Dewasa Pelakon undangan Rock Oo! Slash / Wan Sulaiman Cerita Kita Kamal Paku Pontianak Adam Lagenda Budak Hostel Aaron Paku  Hadi Pelakon undangan Tokan Yusof2014 Still Life Pengawal Keselamatan Galeri Filem pendek  Apokalips X Lipan Ophilia Uji 2015 Rumah Pusaka Di Simpang Jalan Rashid / Datuk Semerah Setongkol Jagung  Villa Nabila Asyraf Coverina Kamal Jejak Warriors Wan Hassan Juvana 2: Terperangkap Dalam Kebebasan Tok Ki2016 Mat Moto Al  Juga sebagai pengarah dan penulis skrip Munafik Fazil  Kampung Drift Acai Lalu Filem pendek  Pagari Bulan  Sebagai penerbit, filem pendek  Volkswagen Kuning Fuad Rock Bro! Slash / Wan Sulaiman  Juvana 3: Perhitungan Terakhir  Tok Ki Pelakon undangan Desolasi Zahid2017 Lebuhraya Ke Neraka Pembantu Perubatan KL Wangan  Ejay Sebagai pengarah, penerbit dan penulis skrip2018 Surf This Love: Gelora Juara  Jimmy John  Hantu Kak Limah Musalman  7ujuh  Mus 2019 Suatu Ketika  Cikgu Sulaiman2020 Rock 4: Rockers Never Dai Slash   Manap Karaoke Rauf Bogiba 2021 Salina Rizal Belaban Hidup: Infeksi Zombie SWAT Penampilan kameo2022 Gila Gusti Jiggy Tujuh Hari Di Bawah Matahari Ali Filem pendek Juang Hospital Kakitangan 2023 Maryam Pagi Ke Malam Imaginur  Haikal  Cerana Biduk Bu Merah Imran Adiwiraku 2: The Gemencheh Boys Cikgu Azman  Belang: The Silent Tiger Fahmi 2024 Janna Endoro  Mat Dat  SyurgaKu Rakan Sepejabat  Sebagai pengarah, filem pendek  2025 Kulit Wayang Pak Wana TBA Padang Kertas   Pos-produksi Mat Moto 2 Al Pra-produksi, sebagai pengarah dan penulis skrip 

Drama
 Tahun Tajuk Watak Saluran TV  Catatan2004 Cinta TsunamiTV3 Drama pertama Kisah Benar (Musim 23) Rahman Episod: "Terleka" 2006 Janji Diana Sam TV2 2007 Manjalara Zaid TV32008 Antologi Cinta Buat Rania TV1 Cindai Merah  Nasir TV22009Seteguh ImpianFarok Keliwon (Musim 2)  SyahTV3 Episod: "Bidan Jembalang" Nenek Kebaya Hazami2010 Waris 2 Ramon TV2 Menggantikan pelakon asal, Nas- T Pintu Taubat  Astro Oasis  Episod: "Ragutan Maut" 2013 Tanah Kubur (Musim 8) Husin Episod: "Dosa Susu"2014 Ride Pekin TV9 Kalau Itu Jodoh Kita  TV AlHijrah Seludup Amran Astro Prima Kifarah (Musim 1)| Hisyam
| rowspan="2"|TV3
| Episod: "Bisikan Qarin"
|-
! Kifarah (Musim 2) Episod: "Kelentong" Bercakap Dengan Jin  Tarmizi Astro Mustika HD 2015  Kifarah Mistik  TV3 Episod: "Gelandangan"2021 Kampong Pisang Bersiri-siri Imam Ahmad Astro Citra Episod: "Hutan dan Penunggunya" Keluarga Untuk Disewa Din TV9

Teater
 Tahun Tajuk Watak Ruj. 2012 Tattoo Gestapo Mustafa  2014 Lembu & Mat Derih Kola Perlih Solleh2017 Cinta Pertama The Musical Dendam Laksamana

Telefilem
 Tahun Tajuk Watak Saluran TV  Catatan2002 Pendekar: The Movie IskandarVCD Telefilem pertama  Momok 2 Ali 2003 Maximum Pekin 2004 Zon 606 Pitt   2005 Ombak Laut China Selatan Astro Ria Pelakon pembantu, dikreditkan sebagai Pekin 2006 Gadis Melayu Wan Deraman TV32012 Kampung Semarah Padi Sudin TV1 Rahmat... Ana Nak Susu  Lokman  Astro Oasis2013 Tarbiah Toyib Astro Oasis Mengejar Neraka  Fahkri TV2 Cerita Sebenar Mengenai Bibah Hazril TV92014 Abu Fauzi TV2 Saya Sabar Sabar TV AlHijrah Hitam Puteh TV3 Bejat Hamzah TV2 Balqis Yamin TV3 Migrasi TV92015 Hujan Pagi Idrus  Astro Prima Adelia Faris TV2 Misteri Ubi KayuSalman2016 Fatin TV3 Batas Izad TV2 Karya 12: Wau Kasih Sani Astro Citra2017  Bayangan Emilia Rizal  Astro Ria Juga sebagai pengarah dan penulis skrip Karya 12 Vol 2: Semerah Darah Khairul Astro Citra2018 Perahu Kecil Jamil TV1 Manikam Hati TV92019 Abang! Adik Patah Balik TV2 Hassan Turbo Hassan Turbo TV32020 Jihad Ramadan Hasan Sunah Terakhir  Nordin TV2 Tuan Petri Saadong Raja Abdullah Astro Citra B.O.B (Bukan Orang Buta) Wahid Awesome TV 2021 Mr Drift Ady  Astro Citra2022 Yang Soleh  TV2 Sebagai pengarah Jodoh Buat Mia Helmi  TV Okey 2025 Alamak Tok Ayah Kawan Azlan  RTMKlik Penampilan khas

 Diskografi 
+Single Tahun Tajuk Penyanyi undangan2017Altimet dan Faizal Hussein

Bibliografi
 Ibrahim, Pekin (2012). Memoir Bukan Memoir. Merpati Putih Publications. ISBN 978-957-0598-44-4.

Anugerah dan pencalonan
TahunAnugerahKategoriPenerima/Karya tercalonKeputusan2012Men of the YearFilemFestival Filem Malaysia ke-24 Pelakon Lelaki TerbaikBunohan2014Anugerah Skrin 2014Pelakon Terbaik (Drama)Balqis2016Festival Filem Malaysia ke-28 Pelakon Lelaki Terbaik Mat MotoPengarah HarapanLakon Layar TerbaikCerita Asal Terbaik2018Anugerah Bintang Popular Berita Harian ke-31Pelakon Filem Lelaki Popular2024Anugerah Bintang Popular Berita Harian ke-36Artis Filem Lelaki Popular 

Catatan

Rujukan

Pautan luar






Kategori:Kelahiran 1981
Kategori:Orang hidup
Kategori:Pelakon lelaki Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kota Bharu
Kategori:Orang dari Kelantan
Kategori:Pelakon lelaki Malaysia abad ke-21
Kategori:Alumni Universiti Utara Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Pelakon pentas Malaysia
Kategori:Peragawan Malaysia
Kategori:Pengarah filem Malaysia
Kategori:Penerbit filem Malaysia
Kategori:Penulis skrip Malaysia
Kategori:Pengarah televisyen Malaysia
Kategori:Penggiat YouTube Malaysia